Odločba Komisije

z dne 26. junija 2000

o spremembi Odločbe 1999/659/ES o okvirni dodelitvi sredstev državam članicam iz Jamstvenega oddelka Evropskega kmetijskega usmerjevalnega in jamstvenega sklada za ukrepe za razvoj podeželja za obdobje od leta 2000 do 2006

(notificirana pod dokumentarno številko C(2000) 1648)

(2000/426/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1257/1999 z dne 17. maja 1999 o podpori za razvoj podeželja iz Evropskega kmetijskega usmerjevalnega in jamstvenega sklada (EKUJS) [1] in zlasti člena 46(2) Uredbe,

ob upoštevanju naslednjega:

(1) Z Odločbo 1999/659/ES [2] je Komisija določila začetno dodelitev sredstev državam članicam za ukrepe za razvoj podeželja, ki jih sofinancira Jamstveni oddelek EKUJS-a za obdobje od leta 2000 do 2006.

(2) Zaradi jasnosti in preglednosti je treba opredeliti izdatke, ki jih krijejo sredstva, dodeljena državam članicam z navedeno odločbo.

(3) Plačila iz Jamstvenega oddelka EKUJS-a za spremljevalne ukrepe v skladu z uredbami Sveta (EGS) št. 2078/92, (EGS) št. 2079/92 in (EGS) št. 2080/92 [3], razveljavljenimi 1. januarja 2000, se nadaljujejo za leto 2000 in naslednja proračunska leta. Sredstva, dodeljena državam članicam za obdobje od leta 2000 do 2006, prav tako krijejo te izdatke.

(4) Člen 7 Uredbe Komisije (ES) št. 296/96 z dne 16. februarja 1996 o podatkih, ki jih morajo pošiljati države članice, in o mesečnem knjiženju izdatkov, ki se financirajo iz Jamstvenega oddelka Evropskega kmetijskega usmerjevalnega in jamstvenega sklada (EKUJS) [4], kakor je bila nazadnje spremenjena z Uredbo (ES) št. 2761/1999 [5], določa, da je za leto n treba upoštevati izdatke, ki jih imajo države članice od 16. oktobra leta n-1 do 15. oktobra leta n. Zato izdatki, ki jih je imel Jamstveni oddelek EKUJS-a za ukrepe v skladu z uredbami (EGS) št. 2078/92, (EGS) št. 2079/92 in (EGS) št. 2080/92 od 16. oktobra 1999, padejo v proračunsko leto 2000 in jih je treba upoštevati pri dodelitvi za obdobje od leta 2000 do 2006. Poleg tega se izplačila, ki jih opravijo plačilne agencije od 16. oktobra do 31. decembra 2006, knjižijo v breme proračunskega leta 2007.

(5) Prav tako se je pokazalo, da preglednica v Prilogi k odločbi o začetni dodelitvi sredstev državam članicam ne omogoča pravilnega izračuna proračunskih zgornjih meja. Navedeno preglednico je treba ustrezno nadomestiti s podrobnejšo preglednico, ki določa zneske, ki jih posamezna država članica ne sme preseči na leto –

SPREJELA NASLEDNJO ODLOČBO:

Člen 1

Odločba 1999/659/ES se spremeni:

1. Členu 1 se dodajo naslednji odstavki:

"Dodelitve sredstev iz prvega odstavka krijejo tudi:

(a) izdatke, ki jih je imel Jamstveni oddelek EKUJS za spremljevalne ukrepe v skladu z uredbami Sveta (EGS) št. 2078/92, (EGS) št. 2079/92 in (EGS) št. 2080/92 od proračunskega leta 2000 dalje, in, v skladu s pravili iz člena 7 Uredbe Komisije (ES) št. 296/96, izplačila, ki so jih opravile plačilne agencije od 16. oktobra 1999;

(b) druge ukrepe za razvoj podeželja, odobrene pred 1. januarjem 2000 in vključene v novo programiranje v skladu s členom 4(2) in (3) Uredbe Komisije (ES) št. 2603/1999 [6].

Za obdobje od 16. oktobra do 31. decembra 2006 najvišji znesek, upravičen iz naslova EKUJS-a za izdatke, ki jih izplačajo plačilne agencije držav članic, ne sme preseči skupnih izdatkov, ki so jih imele navedene države članice v obdobju od 16. oktobra do 31. decembra 1999."

2. Preglednica v Prilogi se nadomesti s preglednico iz Priloge k tej odločbi.

Člen 2

Ta odločba je naslovljena na države članice.

V Bruslju, 26. junija 2000

Za Komisijo

Franz Fischler

Član Komisije

[1] UL L 160, 26.6.1999, str. 80.

[2] UL L 259, 6.10.1999, str. 27.

[3] UL L 215, 30.7.1992, str. 85, 91 in 96.

[4] UL L 39, 17.2.1996, str. 5.

[5] UL L 331, 23.12.1999, str. 57.

[6] UL L 316, 10.12.1999, str. 26.

--------------------------------------------------

PRILOGA

Podpora za razvoj podeželja (od leta 2000 do 2006)

Letne dodelitve sredstev državam članicam

(v milijonih EUR) |

Zgornja meja | Povprečne letne cene v 1999 | Dodeljena finančna sredstva (milijon EUR) |

2000 | 2001 | 2002 | 2003 | 2004 | 2005 | 2006 |

R 1(b) (cene leta 1999) | 4300 | 4320 | 4330 | 4340 | 4350 | 4360 | 4370 |

Deflator | | 1,02000 | 1,04040 | 1,06121 | 1,08243 | 1,10408 | 1,12616 | 1,14869 |

R 1(b) (trenutne cene) | | 4386,0 | 4494,5 | 4595,0 | 4697,8 | 4802,8 | 4910,1 | 5019,8 |

Belgija | 50 | 50,5 | 51,8 | 52,9 | 54,1 | 55,3 | 56,6 | 57,8 |

Danska | 46 | 46,5 | 47,6 | 48,7 | 49,8 | 50,9 | 52,1 | 53,2 |

Nemčija | 700 | 707,6 | 725,1 | 741,3 | 757,9 | 774,8 | 792,1 | 809,8 |

Grčija | 131 | 132,4 | 135,7 | 138,7 | 141,8 | 145,0 | 148,2 | 151,6 |

Španija | 459 | 464,0 | 475,4 | 486,1 | 497,0 | 508,1 | 519,4 | 531,0 |

Francija | 760 | 768,2 | 787,2 | 804,8 | 822,8 | 841,2 | 860,0 | 879,2 |

Irska | 315 | 318,4 | 326,3 | 333,6 | 341,0 | 348,7 | 356,5 | 364,4 |

Italija | 595 | 601,4 | 616,3 | 630,1 | 644,2 | 658,6 | 673,3 | 688,4 |

Luksemburg | 12 | 12,1 | 12,4 | 12,7 | 13,0 | 13,3 | 13,6 | 13,9 |

Nizozemska | 55 | 55,6 | 57,0 | 58,2 | 59,5 | 60,9 | 62,2 | 63,6 |

Avstrija | 423 | 427,6 | 438,2 | 448,0 | 458,0 | 468,2 | 478,7 | 489,4 |

Portugalska | 200 | 202,2 | 207,2 | 211,8 | 216,5 | 221,4 | 226,3 | 231,4 |

Finska | 290 | 293,1 | 300,4 | 307,1 | 314,0 | 321,0 | 328,2 | 335,5 |

Švedska | 149 | 150,6 | 154,3 | 157,8 | 161,3 | 164,9 | 168,6 | 172,4 |

Velika Britanija | 154 | 155,7 | 159,5 | 163,1 | 166,7 | 170,5 | 174,3 | 178,2 |

Skupaj | 4 339 | 4386,0 | 4494,5 | 4595,0 | 4697,8 | 4802,8 | 4910,1 | 5019,8 |

--------------------------------------------------